Oficialusis leidinys L 200 , 24/08/1995 p. 0038 - 0041



Komisijos sprendimas 1995 m. liepos 27 d. sudarantis laikinąjį trečiųjų šalių, iš kurių valstybės narės leidžia importuoti pieną ir pieno pagrindo produktus, sąrašą ir panaikinantis Sprendimą 94/70/EB (tekstas svarbus EEE) (95/340/EB) EUROPOS BENDRIJŲ KOMISIJA, atsižvelgdama į Europos bendrijos steigimo sutartį, atsižvelgdama į 1992 m. birželio 16 d. Tarybos direktyvą 92/46/EEB, nustatančią žalio, termiškai apdoroto pieno ir pieno pagrindo produktų gamybos bei pateikimo į rinką sanitarijos taisykles [1], su paskutiniais pakeitimais, padarytais Austrijos, Suomijos ir Švedijos stojimo aktu, ypač į jos 23 straipsnio 2 ir 3 dalis, kadangi Komisijos sprendimu 94/70/EB [2] su paskutiniais pakeitimais, padarytais Austrijos, Suomijos ir Švedijos stojimo aktu, parengtas laikinasis trečiųjų šalių, iš kurių valstybės narės leidžia importuoti žalią pieną, termiškai apdorotą pieną ir pieno pagrindo produktus, sąrašas; kadangi atsižvelgiant į atitinkamų produktų įvairovę, sudaryta jų klasifikacija; kadangi atsižvelgiant į patirtį ir remiantis paskutiniu Veterinarijos mokslinio komiteto pranešimu dėl pieno iš snukio ir nagų ligos paveiktų zonų apdorojimo rekomendacijų, tikslinga ją papildyti; kadangi, siekiant aiškumo, tikslinga panaikinti Sprendimą 94/70/EB ir sudaryti naują sąrašą; kadangi šiame sprendime numatytos priemonės atitinka Veterinarijos nuolatinio komiteto nuomonę, PRIĖMĖ ŠĮ SPRENDIMĄ: 1 straipsnis Valstybės narės leidžia importuoti žalią pieną ir žalio pieno pagrindo produktus iš trečiųjų šalių, nurodytų priedo sąrašo A dalyje. 2 straipsnis Valstybės narės leidžia importuoti pieną ir pieno pagrindo produktus, vieną kartą apdorotus termiškai, kai kaitinimo efektas mažiausiai tolygus pasterizavimo proceso efektui, pasiekiant 72 °C temperatūrą mažiausiai 15 sekundžių, kurio pakanka užtikrinti neigiamą fosfatazės reakciją iš trečiųjų šalių, nurodytų priedo sąrašo B dalyje. 3 straipsnis Valstybės narės leidžia importuoti pieną ir pieno pagrindo produktus, kurie yra apdoroti: arba 1) sterilizavimo procesu, kuriuo buvo pasiekta F0 vertė, lygi arba didesnė už tris; arba 2) iš pradžių termiškai apdorojant, kai kaitinimo efektas mažiausiai lygus pasterizavimo procesui efektui, pasiekiant 72 °C temperatūrą mažiausiai 15 sekundžių, kurio pakanka užtikrinti neigiamą fosfatazės reakciją, vėliau: arba a) i) žmonėms vartoti skirto pieno ar pieno pagrindo produktų atveju - antrą kartą termiškai apdorojant, taikant aukštos temperatūros pasterizavimą, apdorojimą ypač aukšta temperatūra (UHT) arba sterilizavimą, bet kuriuo atveju pakankamus, kad būtų gauta neigiama fosfatazės reakcija, arba - sauso pieno ar sauso pieno pagrindo produktų atveju, antrą kartą termiškai apdorojant, kai kaitinimo efektas mažiausiai tolygus pirminiam terminiam apdorojimui, kurio pakanka gauti neigiamą fosfatazės reakciją, vėliau išdžiovinant; arba ii) pieno ar pieno pagrindo produktų, kurie nėra skirti žmonėms vartoti, atveju - antrą kartą termiškai apdorojant, kai kaitinimo efektas mažiausiai tolygus pirminiam terminiam apdorojimui, kurio pakanka gauti neigiamą fosfatazės reakciją vėliau sausą pieną ar sauso pieno pagrindo produktus išdžiovinant; arba b) rūgštinimo procesu taip, kad pH vertė ne mažiau kaip valandą būtų mažesnė už šešis, iš trečiųjų šalių, nurodytų priedo sąrašo C dalyje. 4 straipsnis Sprendimas 94/70/EB panaikinamas. 5 straipsnis Šis sprendimas taikomas nuo 1996 m. vasario 2 d. 6 straipsnis Šis sprendimas skirtas valstybėms narėms. Priimta Briuselyje, 1995 m. liepos 27 d. Komisijos vardu Franz Fischler Komisijos narys [1] OL L 268, 1992 9 14, p. 1. [2] OL L 36, 1994 2 8, p. 5. -------------------------------------------------- PRIEDAS Trečiųjų šalių, kurios iš esmės ir importuodamos laikosi atitinkamų gyvūnų ir visuomenės sveikatos reikalavimų, sąrašas Šalių ISO kodas | Trečioji šalis | A | B | C | AL | Albanija | 0 | 0 | + | AR | Argentina | 0 | + | + | AU | Australija | 0 | + | + | BG | Bulgarija | 0 | + | + | BR | Brazilija | 0 | 0 | + | BW | Botsvana | 0 | 0 | + | BY | Baltarusija | 0 | 0 | + | BZ | Belizas | 0 | 0 | + | | Bosnija ir Hercegovina | 0 | 0 | + | CA | Kanada | 0 | + | + | CH | Šveicarija | + | + | + | CL | Čilė | + | + | + | CN | Kinijos Liaudies Respublika | 0 | 0 | + | CO | Kolumbija | 0 | 0 | + | CR | Kosta Rika | 0 | 0 | + | CU | Kuba | 0 | 0 | + | CY | Kipras | + | + | + | CZ | Čekijos Respublika | + | + | + | DZ | Alžyras | 0 | 0 | + | EE | Estija | 0 | + | + | ET | Etiopija | 0 | 0 | + | GL | Grenlandija | 0 | + | + | GT | Gvatemala | 0 | 0 | + | HK | Honkongas | 0 | 0 | + | HN | Hondūras | 0 | 0 | + | HR | Kroatija | 0 | + | + | HU | Vengrija | + | + | + | IL | Izraelis | 0 | 0 | + | IN | Indija | 0 | 0 | + | IS | Islandija | + | + | + | KE | Kenija | 0 | 0 | + | LI | Lietuva | 0 | + | + | LV | Latvija | 0 | + | + | MA | Marokas | 0 | 0 | + | MG | Madagaskaras | 0 | 0 | + | MK | Buvusioji Jugoslavijos Respublika Makedonija | 0 | + | + | MT | Malta | + | + | + | MU | Mauricijus | 0 | 0 | + | MX | Meksika | 0 | 0 | + | NA | Namibija | 0 | 0 | + | NI | Nikaragva | 0 | 0 | + | NZ | Naujoji Zelandija | + | + | + | PA | Panama | 0 | 0 | + | PL | Lenkija | + | + | + | PY | Paragvajus | 0 | 0 | + | RO | Rumunija | 0 | + | + | RU | Rusija | 0 | 0 | + | SG | Singapūras | 0 | 0 | + | SK | Slovakijos Respublika | + | + | + | SL | Slovėnija | + | + | + | SU | Salvadoras | 0 | 0 | + | SZ | Svazilandas | 0 | 0 | + | TH | Tailandas | 0 | 0 | + | TN | Tunisas | 0 | 0 | + | TR | Turkija | 0 | 0 | + | UA | Ukraina | 0 | 0 | + | US | Jungtinės Amerikos Valstijos | + | + | + | UY | Urugvajus | + | + | + | ZA | Pietų Afrikos Respublika | 0 | 0 | + | ZW | Zimbabvė | 0 | 0 | + | --------------------------------------------------